
Fenološki razvoj vinske trte 
Na območju vinorodnega pod okoliša Šmarje – Virštanj, Slovenskih Konjic in Spodnje Savinjske doline je vinska trta v povprečju na opazovane lokacije in sorte v fenološki fazi BBCH 16 -17 (6 - 7 razprtih listov). Mladice v povprečju dosegajo dolžino od 15 do 20 cm, pri sorti Chardonnay,  pa so te dolge od 25 do 35-40 cm.
Peronospora in oidij vinske trte
Kot smo predvidevali v obvestilu št. 3, so bili pogoji za prvo primerno okužbo s peronosporo vinske trte na opazovanih vinogradniških lokacijah izpolnjeni 2. maja. Inkubacijska doba se bo predvidoma iztekla do 9. maja. 
V obdobju med 2. in 4. majem je na opazovanih lokacijah padlo od 15 do 25 mm padavin; 8.5. pa beležimo do 3 do 7 mm dežje. 
V kolikor še niste, opravite škropljenje do izteka inkubacijske dobe (9.5.). 
Škropljenje proti peronospori opravite z enim od kontaktnih fungicidov kot so: Delan pro (3 L/ha), Folpan 80 WDG (1,25 kg/ha), Follow 80 WG (1,25 kg/ha) ali Polyram DF (2,4 kg/ha) - uporaba zalog do 28.11.2024. Škropljenje lahko opravite tudi s pripravkoma na osnovi a.s. ciazofamid kot je Videryo F (2,5 L/ha) ali Mildicut (2 L/ha). 
V ekološki pridelavi za zatiranje peronospore uporabite enega izmed pripravkov na osnovi bakra kot so: Badge WG, Cupoxat, Kocide 2000 ali Nordox 75 WG.
Za delno zmanjševanje okužb s peronosporo in oidijem vinske trte lahko uporabite pripravek Fytosave (2L/ha) – registriran tudi v ekološki pridelavi. Sredstvo FYTOSAVE je fungicid iz skupine signalnih molekul (elicitorjev), ki sprožijo imunski odziv rastlin.
Za zatiranje oidija vinske trte in temperaturah nad 15 °C, dodajte pripravke na osnovi močljivega žvepla kot so:
	Pripravek
	Odmerek

	Cosan, Kumulus DF, Pepelin, Microthiol special, Microthiol disperss Thiovit Jet, Vindex 80 WG, Sulfar
	3 - 8 kg/ha

	Cosavet DF, Močljivo žveplo Karsia DF
	3,6 - 8 kg/ha

	Biotip Sulfo 800 SC, Pol- Sulphur 80 WG, WP, Pol- Sulphur 800 SC
	4 L/ha

	Azumo WG
	4 - 8 kg/ha

	Vertipin od 7 razprtih listov dalje
	5 - 7,5 L/ha

	Cosinus
	8 kg/ha


V vinogradih, kjer je v lanskem letu prišlo do močnejših okužb z oidijem, priporočamo namesto naštetih pripravkov uporabo pripravka Universalis ( 2 L/ha), ki deluje tako na oidij kot peronosporo in črno pegavost). Proti oidiju vinske trte lahko uporabite tudi pripravek Karathane Gold 350 EC (0,5 L/ha ali Spirox D (0,5 L/ha), ki ju dodate že naštetim kontaktnim fungicidom za zatiranje peronospore. 
V primeru toče opravite škropljenje s kontaktnim fungicidom na osnovi aktive snovi folpet kot sta: Folpan 80 WDG ali Follow 80 WG. 
Grozdni sukači
Prvega metuljčka križastega gozdnega sukača smo zabeležili 19. aprila na lokaciji Bistrica ob Sotli. Po 27. aprilu oz. po otoplitvi vremena smo zabeležili prve ulove križastih grozdnih sukačev tudi na ostalih lokacijah spremljanja. Trenutno beležimo kontinuirane ulove na vseh opazovanih lokacijah. Od dinami leta in strategiji zatiranja vas bomo sproti obveščali.

